На основу члана 63. став 2. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20)

министар за рад, запошљавање, борачка и социјална питања доноси

ПРАВИЛНИК О ДОПУНИ ПРАВИЛНИКA

О МЕДИЦИНСКО-ТЕХНИЧКИМ ПОМАГАЛИМА ВОЈНИХ ИНВАЛИДА

„Службени гласник РС”, бр. 27 од 25. фебруара 2022.

Члан 1.

У Правилнику о медицинско-техничким помагалима војних инвалида („Службени гласник РС“, број 161/20), у Листи помагала, 1.Протетичка средства (протезе), Протезе за доње екстремитете, Шифра 119, Назив помагала Потколена (транстибијална) ендоскелетна протеза (функционална), у колони под називом: Рок трајања најмање у месецима, после текста: „36 месеци, осим уколико су уграђени делови са подшифром: 11964 и 11965 када је рок трајања  
 60 месеци“, додаје се тачка и текст који гласи: „Рок делова са подшифрама 11930, 11932 и 11980 је 12 месеци.“.

У Шифри 121, Назив помагала Натколена (трансфеморална) ендоскелетна протеза (функционална), у колони под називом: Рок трајања најмање у месецима, после текста: „36 месеци, осим уколико је уграђен део са подшифром: 12122 када је рок трајања 48 месеци, a уколико су уграђени делови са подшифрама: 12131, 12154, 12155, 12156, 12174, 12175 када је рок трајања 60 месеци“, додаје се тачка и текст који гласи: „ Рок делова са подшифрама 12123 и 12193 је 12 месеци.“.

У Шифри 122, Назив помагала Протеза после дезартикулације кука ендоскелетна (функционална), у колони под називом: Рок трајања најмање у месецима, после текста: „36 месеци, осим уколико су уграђени делови са подшифрама: 12243, 12244, 12245, 12261, 12284, 12285, када је рок трајања 60 месеци“, додаје се тачка и текст који гласи: „Рок дела са подшифром 12223 је 12 месеци.“.

Члан 2.

Овај правилник ступа на снагу осмог дана од дана објављивања у „Службеном гласнику Републике Србије“.

Број: 110-00-48/2022-11

У Београду, 10. фебруара 2022. године

**МИНИСТАР**

проф. др Дарија Кисић Тепавчевић, с.р.